**E l ő t e r j e s z t é s**

**…. napirend**

**Révfülöp Nagyközség Önkormányzata Képviselő-testülete döntéséhez**

**Tárgy: Döntés a környezeti vizsgálat szükségességéről, Révfülöp Nagyközség településszerkezeti tervének, helyi építési szabályzatának és szabályozási tervének módosításával összefüggésben - részterületekre vonatkozóan**

**Előterjesztő: Kondor Géza polgármester**

**Előkészítette:** Papp Zoltán Tamás főépítész

Szakál Norbert műszaki ügyintéző

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

Révfülöp Nagyközség Önkormányzata Képviselő-testülete a 114/2021 (XI.22.) – 118/2021 (XI.22.) határozataival, valamint az 55/2021. (VII. 15.) számú határozatával támogatta az alábbi részterületre vonatkozóan Révfülöp Nagyközség Településrendezési Eszközeinek (TRE), Helyi Építési Szabályzatának (HÉSZ) részleges módosítását.

Tervezési terület és tervezési feladat:

1. Révfülöp Nagyközség területén, a Kacsajtosi út 1-3., 799/1 helyrajzi számon és a 799/2 helyrajzi számon nyilvántartott üdülőterületre vonatkozó építési előírások módosítása, maximális beépítés 10%; maximális építmény magasság 7,5 m, valamint a meglévő épület megtarthatósága, felújíthatósága, a kialakult építménymagasság mellett.

2. Révfülöp belterület 177 helyrajzi számon nyilvántartott ingatlan jelenlegi, Lke-2-kt övezeti besorolásának megváltoztatása Vt-1 övezetre.

3. Révfülöp belterület 265 hrsz-ú ingatlan, kivett beépítetlen terület, összesen 471 m2, övezeti besorolása a jelenlegi Lke-1-á-ról, Lke-1-á\* övezetre, valamint a Révfülöp belterület 294/4 hrsz-ú ingatlan, kivett beépítetlen terület, összesen 905 m2, övezeti besorolása a jelenlegi Lke-1-á-ról Lke-1-á\* övezetre,

4. a Révfülöp 1634 helyrajzi számon nyilvántartott ingatlan jelenlegi, MK-1 övezeti besorolásának megváltoztatása, a szomszédos 1628/2 helyrajzi számon nyilvántartott ingatlannak megfelelő, Mk-1\* övezetre.

5. Révfülöp 1206-1225 helyrajzi számon nyilvántartott ingatlanok jelenlegi, Üh\* övezeti besorolásának megváltoztatása, Üh\*\* övezetre.

Ennek megvalósítása érdekében szükségessé vált, Révfülöp Nagyközség 79/2003. (X.1.) sz. Kt. határozatával elfogadott többszörösen módosított Településszerkezeti Terve – (továbbiakban TSZT), az 1. sz. részterület (177 hrsz-ú) valamint Révfülöp Nagyközség 5/2008. (III.21.) Kt. sz. rendeletével elfogadott többszörösen módosított Szabályozási Terve – (továbbiakban SZT) módosítása, az 1-5. sz. tervezési területekre vonatkozóan.

A környezeti vizsgálat szükségessége

Az egyes tervek, illetve programok környezeti vizsgálatáról szóló 2/2005.(I.11.) Korm. rendelet (továbbiakban: R.) 1. § (3) bekezdés a) pontja, 4. § (2) bekezdése, valamint 3. számú melléklet II. pontja alapján, a Kidolgozónak, azaz az önkormányzatnak meg kell kérnie a környezet védelméért felelős szervek véleményét a környezeti vizsgálat szükségessége tekintetében, azaz hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás. A terv megvalósulása következtében várható környezeti hatások jelentőségéről a környezet védelméért felelős szervek véleményét az 1. mellékletben található táblázat tartalmazza.

A R. 3. számú melléklete II.1. és II.2. pontja alapján megkeresett, környezet védelméért felelős szervek, a várható környezeti hatást nem ítélték jelentősnek, azaz a környezeti vizsgálat lefolytatását nem tartották szükségesnek.

A környezet védelméért felelős szervek véleményét figyelembe véve, a terv kidolgozója, azaz az önkormányzat, dönt a környezeti vizsgálat lefolytatásának szükségességéről, azaz fentiek figyelembe vételével arról, hogy a környezeti vizsgálat lefolytatása nem szükséges.

Tisztelt Képviselő-testület!

Kérem az előterjesztés megvitatását és a határozati javaslat elfogadását.

Révfülöp, 2022. 04. 27.

Kondor Géza polgármester

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2022. (V.2.) HATÁROZATA**

**A környezeti vizsgálat szükségességéről Révfülöp nagyközség településszerkezeti tervének, helyi építési szabályzatának és szabályozási tervének módosításával**

**összefüggésben - részterületekre vonatkozóan**

**Révfülöp Nagyközség Önkormányzata Képviselő-testülete, Révfülöp Nagyközség Településszerkezeti Tervéről szóló 79/2003. (X.1.) sz. Kt. határozat, és a Helyi Építési Szabályzatáról és Szabályozási tervéről szóló, 10/2005.(XI.23.) számú Ök rendelet – részterületekre vonatkozó - módosításához kapcsolódóan, a környezeti vizsgálat szükségességéről szóló javaslatot elfogadja és az alábbi határozatot hozza:**

1. **A településrendezési eszközök módosítása az *egyes tervek, illetve programok környezeti vizsgálatáról szóló 2/2005.(I.11.) Korm. rendelet* hatálya alá tartozik.**
2. **A Képviselő-testület, - összhangban a településrendezési eszköz módosítása kapcsán megkeresett környezet védelméért felelős szervek véleményével - a módosítás következtében várható környezeti hatásokat nem tartja jelentősnek, ezért a környezeti vizsgálat lefolytatását nem tartja szükségesnek.**

**Melléklet**

**A környezeti vizsgálat szükségessége tekintetében megkeresett szerveket és a megkeresésre beérkezett válaszok -ÖSSZESÍTŐ**

**TÁBLÁZAT**

|  |  |  |  |  |
| --- | --- | --- | --- | --- |
| **No.** |  | | **Környezet védelméért felelős szerv** | **Vélemény** |
| **1.** | **állami főépítészi hatáskörében eljáró fővárosi és megyei kormányhivatal** | | **VEMKH Kormánymegbízotti Kabinet**  **Állami Főépítész** | **Környezeti vizsgálat lefolytatását nem tartja szükségesnek** |
| **2.** | **megyei kormányhivatal környezetvédelmi és**  **természetvédelmi hatás-körben eljáró járási hivatala** | ***környezetvédelem, természet- és tájvédelem*** | **VEMKH VJH**  **Környezetvédelmi és Természetvédelmi Főosztály** | **Környezeti vizsgálat lefolytatását nem tartja szükségesnek** |
| **3.** | **nemzeti park igazgatóság** | ***természet- és tájvédelem*** | **Balaton-felvidéki Nemzeti Park Igazgatóság** | **Környezeti vizsgálat lefolytatását nem tartja szükségesnek** |
| **4.** | **területi vízvédelmi hatóság** | ***vízvédelem*** | **Fejér Megyei Katasztrófavédelmi Igazgatóság** | **-** |
| **5.** | **területi vízügyi hatóság** | ***vízgazdálkodás*** |  |
| **6.** | **Országos Vízügyi Főigazgatóság** | ***vizek védelmével, illetve kártételeinek elhárításá-val összefüggő alapvető szempontok teljesülése, a környezet- és természet-védelmi követelményekre figyelemmel*** | **Országos Vízügyi Főigazgatóság** | **--** |
| **7.** | **területi vízügyi igazgatási szerv** | ***a vizek védelmével, illetve kártételeinek elhárításá-val összefüggő alapvető szempontok teljesülése, a környezet- és természet-védelmi követelményekre figyelemmel*** | **Közép-dunántúli Vízügyi Igazgatóság**  **/Balatoni Vízügyi Kirendeltség/** | **-** |
| **8.** | **fővárosi és megyei katasztrófavédelmi igazgatóság** | ***polgári védelem, iparbiztonság*** | **Veszprém Megyei Katasztrófavédelmi Igazgatóság** | **-** |
| **9.** | **népegészségügyi hatáskörében eljáró fővárosi és megyei kormányhivatal** | ***közegészségügy*** | **VEMKH**  **Népegészségügyi Főosztály** | **Környezeti vizsgálat lefolytatását nem tartja szükségesnek** |
| **10.** | **Budapest Főváros Kormányhivatala** | ***közlekedés: gyorsforgalmi utat, közúti határátkelő-helyet, szintbeli közúti-vasúti átjárót érintő településrendezési esz­köz esetében*** | **BFKH Közlekedési Főosztály** | **-** |
| **11.** | **közlekedésért felelős miniszter** | ***közlekedés: vasúti pályahálózatot, víziutat érintő település esetében*** | **Innovációs és Technológiai Miniszt.**  **Vasúti Főosztály**  **Hajózási Hatósági Főosztály** | **-** |
| **12.** | **a) légiközlekedési hatóság,** | ***közlekedés: légi közlekedéssel érintett település esetében:***  ***a) polgári célú légi-közlekedés tekintetében*** | **Innovációs és Technológiai Miniszt.**  **Légügyi Hivatal** | **-** |
| **b) katonai légügyi hatóság** | ***közlekedés: légi közlekedéssel érintett település esetében:***  ***b) állami célú légi-közlekedés tekintetében*** | **Honvédelmi Minisztérium**  ***/Állami Légügyi Főosztály*/** | **-** |
| **13.** | **fővárosi és megyei kormányhivatal közlekedési hatósági hatáskörében eljáró megyeszékhely szerinti járási (fővárosi kerületi) hivatala** | ***közlekedés: a 12. pont kivételével minden közúti közlekedési ügyben*** | **VEMKH VJH**  **Műszaki Engedélyezési, Fogyasztóvédelmi és Foglalkoztatási Főosztály**  **Útügyi Osztály** | **-** |
| **14.** | **fővárosi és megyei kormányhivatal örökség-védelmi hatáskörében eljáró járási (fővárosi kerü­leti) hivatala** | ***régészeti örökség, műemléki érték, világörökségi és világ­örökségi várományos érték védelme*** | **VEMKH VJH**  **Hatósági Főosztály**  **Építésügyi és Örökségvédelmi Osztály** | **-** |
| **15.** | **ingatlanügyi hatáskörben eljáró fővárosi és megyei kormányhivatal** | ***földvédelem*** | **VEMKH**  **Élelmiszerlánc-biztonsági és**  **Földhivatali Főosztály**  **Földhivatali Osztály** | **-** |
| **16.** | **megyei kormányhivatal erdészeti hatáskörében eljáró járási hivatala** | ***erdőrendezés, erdővédelem*** | **VEMKH VJH**  **Agrárügyi Főosztály**  **Erdészeti Osztály** | **-** |
| **17.** | **honvédelemért felelős miniszter** | ***honvédelem*** | **Honvédelmi Minisztérium**  ***/Hatósági Főosztály*/** | **-** |
| **18.** | **fővárosi és megyei rendőr-főkapitányság** | ***határrendészet*** | **Veszprém Megyei**  **Rendőr-főkapitányság** | **-** |
| **19.**  **.** | **bányafelügyeleti hatáskörében eljáró megyei kormányhivatal** | ***bányászat, geológia, morfológia, csúszásveszély*** | **VEMKH**  **Hatósági Főosztály**  **Bányászati Osztály** | **-** |
| **20.** | **Nemzeti Média- és Hírközlési Hatóság Hivatala** | ***hírközlés*** | **Nemzeti Média- és Hírközlési Hatóság** | **-** |
| **21.** | **Országos Atomenergia Hivatal** | ***Veszprém megye nem érintett*** | | **-** |
| **22.** | **Budapest Főváros Kormányhivatala** | ***természetes gyógytényezők, gyógyhelyek természeti adottságainak védelme*** | **BFKH**  **Népegészségügyi Főosztály** | **Környezeti vizsgálat lefolytatását tárgyában érintettség nem áll fent** |